Publication: Magyar Közlöny
Issue: MK-2004-195 (Year: 2004, Number: 195)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 564

162. Jegybanki és bankközi betétek (163+…+173) Ebben a részben kell kimutatni a pénzeszközöknél nem szerepeltetett jegybanki betéteket, a hitelintézeteknél betéti szerzõdés keretében elhelyezett betéteket, a hitelintézetekkel kötött valódi penziós ügyletekbõl eredõ követelések állományát, valamint a bankközi betétek értékvesztését. A valódi penziós ügylet sorokban kell jelenteni az Szmt. által elõírtakon kívül az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket is (Szkr. 21. §. (3) bekezdés). A 163-164. Jegybanknál elhelyezett betétek sorokban kell kimutatni a jegybanknál elhelyezett, a jegybanki nostro számláknál figyelembe nem vett valamennyi forint- és devizabetét állományát, ideértve a jegybanknál elhelyezett fix futamidejû, fel nem mondható forintbetéteket, az ún. szankciós kötelezõ tartalék állományát és a hitelintézetek saját fejlesztéseire elkülönített, jegybanknál ténylegesen elhelyezett betéteket is. A 165-166. Belföldi hitelintézeteknél elhelyezett betétek sorokban a belföldi hitelintézeteknél betétszerzõdés alapján elhelyezett forint-, illetve devizaeszközöket kell szerepeltetni lejárati bontás szerint. A 167. sorban a más belföldi hitelintézettel szembeni valódi penziós ügyletekbõl eredõ követelések állományát, valamint az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket (Szkr. 21. §. (3) bekezdés) kell szerepeltetni (könyv szerinti bruttó értéken). A 168. sorban a 165-167. sorban szereplõ eszközök értékvesztését kell jelenteni. A 169-173. sorokba a külföldi hitelintézetek betéteinek állománya – GMU és egyéb külföld szerinti megbontásban – és értékvesztése kerül.

Source: https://magyarkozlony.hu/hivatalos-lapok/7eda1a9307307eb6bdcb23e0cb3bb1e8f8774e33/dokumentumok/2ebf26008302298fc9612941c1a2111c05a7b224/letoltes